Bestyrelsesmøde tirsdag den 6. februar 2018

Til stede: Katrine, Adam, Søren, Karl-Martin, Jonas

Referat: Søren

## Trapperenoveringsprojekt

Projektet er godkendt af bestyrelsen som det er planlagt.

Byggearbejdet er klar til at starte 12. februar.

Karl-Martin ophænger tids- og handlingsplan i alle opgange onsdag eller torsdag.

Mangelgennemgang og overdragelse udføres for to trapper ad gangen.

Koordinering med Frank Cerri og Marianne Ølholm omkring detaljebeslutninger (farve, typografi).

Karl-Martin deltager i byggemøder med Søren som backup hvis nødvendigt.

Yderligere ønsker:

* Når vi alligevel er igang skal vi have opsat røgalarmer på alle etager,
* Pærer i lamper skal være LED-pærer,
* Hvis det er muligt at få bevægelsessensorer i lamperne ønsker vi det.

## Låse i skralderum

Der er opsat låse på dørene til skralderummene hvor de allerede udleverede S1-nøgler passer til.   
S1-nøglerne blev udleveret da skraldecontainerne blev opstillet på gaden. Formålet er at sikre at der ikke er uvedkommende der roder i skralderummet.

## Gårdprojektstatus

Der er rundsendt status fra kommunen på gårdprojektet. Den korte historie er at kommunen har vundet sagen i byretten, men sagsøger har anket til landsretten. Projektet kan derfor stadig ikke starte.

## Hjemmesideopdatering

Manglende dokumenter opdateres snarest (tak til Heidi)

* Referater fra bestyrelsesmøder fra september-december 2017
* Indkaldelsen til ekstraordinær generalforsamling vedr. altaner i september/oktober 2015
* Referat af ekstraordinær generalforsamling vedr. altaner i september/oktober 2015

## Beboersager

### Skimmelsvamp/Vandskade i 14

Der er konstateret fugtindtrængning samt svampeangreb ved altanen i nr 14. Det er blevet konstateret af OBH rådgivende ingeniører ved to undersøgelser. Da det tyder på en konstruktionsfejl som en del af knopskydningen anbefaler OBH at alle altaner på begge sider af bygningen undersøges for lignende skader. Den anbefaling følger bestyrelsen.

I forhold til den angrebne lejligheds andelshaver igangsættes videre undersøgelser samt udbedring. Såfremt det er nødvendigt skal andelshaveren genhuses i reparationsperioden. Vi beder administrator om at koordinere sagen med forsikringen.

### Vandskade i nr 8 (Hul i terrazzogulv)

Andelshaveren i nr 8 er blevet meddelt at skaden skal udbedres idet det var konklusionen af PJPs rapport. Såfremt andelshaveren ikke starter udbedring er foreningen nødt til at igangsætte den på andelshaverens regning idet der er tale om skader i etageadskillelser. Bestyrelsen beder Kim om at koordinere dette.

### Vaskeripenge

Administrator rykkes for at følge op på den udestående refusion af depositum og gamle vaskerikonti.

### Problemer med støj, hash og truende adfærd

Der har været kontakt med en andelshaver omkring uacceptabel adfærd i en lejlighed i ejendommen. Såvidt bestyrelsen er bekendt er den problematiske opførsel i lejligheden ophørt. Bestyrelsen vil fortsat følge sagen.